شەفەق نیوز/ سەرچەوەیلیگ ئەمنی، ئمڕوو
دووشەممە، خەوەردا لە بەسیان ناوچەی خەزرا وە تەواوی، ک جویلەی گەورەیگ لەلایەن جەماوەر
رەوت سەدر وەخوەی دوینێد، و گیرهاوردن کۆشک کۆماری، لە وەختیگ فەرماندەیی
ئۆپراسیۆنەیل هاوبەش داوای کشانەوەی کوتپڕ لە خوەینشاندانەرەیل کرد.
سەرچەوەیل ئەرا ئاژانس شەفەق نیوز وت: دەزگا
ئەمنیەیلە گشت دەروازەیل ناوچەی خەزرا بەسان، هەمیش لە روی خاوەن باجەیل لەی مەوقە.
لەلای خوەییش، فەرماندەی ئۆپراسیۆنەیل
هاوبەش لە بەیاننامەیگ وت: هیزە ئەمنیەیلە داوا لە خوەینشاندانەرەیل کەێد وە کوتپڕ
لە ناوچەی خەزرا بکیشنەو، دووپات کەێد ک پابەند وە بەرزترین خوەیگردن ورەفتار برایانە
بویە ئەرا نەهیشتن رویوەرویبوین یا رشیان خوین عراقی.
وتیش: هیزە ئەمنیەیلە دووپات لە وەرپرسایەتیی
لە مقەیەتیکردن دامودەزگایل حکومەتی و شاندەیل ناودەوڵەتی و موڵکداری گشتی و
تایبەت کەێد.
وتیش: رەفتارکردن وەرد خوەینشاندان ئاشتەوایی
لەڕی دەستوور ویاسایل کریەێد، و ئەوەسا هیزە ئەمنیەیلە ئەرک خوەیان لە مقەیەتیکردن
ئاسایش و ئارامی جیوەجی کەن.
